# MAIN STREAM ESKUL ÓT FARGORAÍ ZAÍBOGAR TÍP ÓKKOL

1. Noya eskul yan ót zai so táke tuáñr fuain dottú adot ó fán.Eskul óttu á za goréde yan peraktis goró.
2. Zedice tuñi tuáñr fuwaré eskul furaí baade loitoí zaítho saile,taim ar zagar baabote hota rakiyo.Zedice tuáñrtu lagile hudun hudun eskul ókkollé after care de iba de.
3. Informacion session ót zo ar fuaindore orientacion aktivitit zaibolla housla dou.
4. Yan cek gori sou hono eskul yan ot a Multicultural Educational Aide (MEA) zibayé neiki tuáñr zuban ót hota ho iba asene.
5. Zedice tuañrtu hota bangidibar hédmot ókkol lagile tuáñr fuaindor eskul ór hasé kontek goro. Hudun hudun aktiviti maze diya zaa.
6. Eskul óre tuáñr kontek ór tofsil ókkol diyo táke tuáñre kontek gora foille gori fare fan.Eskul ór kontek nombor guwá yo zani raikkiyo.
7. Taim table ór kopi uggwa yo loí raikiyo táke tuáñrtu zana táke fan tuáñr fuwa hon kelas ót de yan.Zedice tuáñr fuwa eskul ót nozailé ya deri oilé eskul oré zanaí diyo,
8. Zedice tuáñr fuwattu biyaram takilé ya hono ekan special halot takilé eskul óre zanaí diyo,Zedice hono ekan sinta takilé eskul loi hotá hoí so.
9. Eskul curu no oibar agottu,tuáñr fuwar eskul ór unifom kini raikiyo.Hudun eskul ókkol ót estamal goijje unifom besé.
10. Kitab ar holom fencil zin zin lager loí rakiyo-eskul óttu listi ar kenggóri order goribadé yan ór baabote fusar goro.
11. Zedugun tuáñr fuwar jenis ókkol asé begun ót nam lekidiyo zendilla neiki bazu ar jenis ókkol asé.
12. Oit fare eskul foroya ókkollore laptop ya iPad aínñto hoibo.
13. Bala shokti asede hana bori diyo.Eskul ót kantin asené yan tuaí saíyo.
14. Tuañár fuaíndore homework clubs ya oiñno eskul ór aktiviti asede iín ót golibolla housla diyo.
15. Thieñya fucar baabote modot lagilé,tuáñr fuawar eskul ór hasé kontek goro, eskul ór baabote horsa ókkol bori faribolla.

Aro beci maalumat ókkol zaíñnto saile eçe zaí so **www.education.vic.gov.au/parents/going-to-school**